Title: TEMA 1. Per començar...
Course: Educació Física 6è Primària 1r T > Section: TEMA 1

1.-Descripció

En aquest tema descobrirem les infinites possibilitats comunicatives del nostre cos en moviment. Explorarem una gran quantitat de ritmes i, com a producte final, haurem de  crear i enviar un vídeo amb una proposta de coreografia.

El tema constarà d'una primera part on treballarem 4 tipus de balls per ajudar-nos a conèixer passes que podrem utilitzar per la tasca final.

La segona part és on haureu de crear la vostra coreografia, gravar-la i enviar-la.

Per últim, realitzarem un qüestionari.

2.-Activitats

Les activitats que trobaràs en aquest tema estan explicades, indicada de forma clara la tasca que has de desenvolupar, la forma i format com has de lliurar la tasca i com s'avaluarà l’activitat. Cal que tinguis cura a l'hora de lliurar les tasques segons com es demanin.

3.-Pla de treball

El teu professor/a et guiarà al llarg del tema i et pautarà les activitats que hauràs d'anar fent.

Cal que vigilis sovint el calendari i els fòrums d' avisos i notícies i de Dubtes del curs.

El tema està preparat perquè comencis mirant el llibre Petits Apunts i després, facis les activitats que se't proposen en l'apartat d'Activitats.

4. Objectius

En acabar el tema l'alumnat serà capaç de:

- Mostrar interès per comunicar amb el propi cos.
- Participar activament i respectar les actuacions dels altres.
- Realitzar una coreografia suggerida o inventada seguint un ritme.
- Acceptar i respectar la diversitat física d'acció i opinió.
- Ajudar els companys a superar dificultats en les seves actuacions.

5. Avaluació

RÚBRICA TEMA “SOC UN COREÒGRAF”"
Grau Assoliment | Satisfactori | Notable | Excel·lent
Indicadors | Expresso informacions amb el cos usant gestos espontanis. | Expresso informacions amb el cos usant gestos contextualitzats segons l’espai temps. | Expresso informacions amb el cos usant gestos contextualitzats i amb intencionalitat comunicativa.
Comunico emocions o idees amb el cos de manera espontània. | Comunico emocions o idees utilitzant recursos corporals contextualitzats. | Comunico emocions o idees utilitzant recursos corporals contextualitzats i de manera creativa.
Durant l’expressió del cos faig moviments simples (desplaçaments). | Durant l’expressió del cos faig moviments simples però amb algun material. | Durant l’expressió del cos utilitza tot el repertori possible de moviment: desplaçaments, rotacions, torsions, flexions... i ho faig amb alguns materials.
Mostro una actitud positiva participant en l’activitat escollida pel grup. | Mostro una actitud col·laborativa oferint ajuda als que la necessitin. | Mostro iniciativa i capacitat d’organització proposant moviments, indumentària, músiques i altres elements de millora.
Participo en activitats col·lectives d’expressió i comunicació corporal que són una suma coordinada d’activitats individuals. | Participo en activitats col·lectives d’expressió i comunicació corporal amb la combinació d’activitats individuals i d’interacció entre alguns o tots els participants. | Participo en activitats col·lectives d’expressió i comunicació corporal que impliquen la interacció entre tots els participants.
Participo en activitats col·lectives d’expressió corporal en què tots els membres del grup fan els mateixos moviments o accions. | Participo en activitats col·lectives d’expressió corporal en què la majoria dels membres del grup fan els mateixos moviments o accions i alguns en fan de diferents. | Participo en activitats col·lectives d’expressió corporal en què tots els membres del grup fan moviments o accions diferents.