Title: Introducció al curs alumnat
Course: Educació Física 6è Primària 1r T > Section: Educació Física 6è Primària

1. Breu introducció

Benvinguts/des alumnes de sisè al curs d’Educació Física. Aquest curs està fet per a que pugueu realitzar les tasques a classe o a casa, depenent del que ens diguin què hem de fer. Per això utilitzarem la plataforma Moodle. Des d’aquesta plataforma podrem fer un munt de coses:

- Llegir informació que us comparteixo.
- Rebre les tasques que haureu de realitzar.
- Enviar les tasques per a que jo les pugui avaluar.
- Rebre de manera privada la valoració que faig de les vostres tasques.
- Escriure’m de manera privada.
- Escriure en grups de debat per a que puguem ajudar-nos entre tots.
- I moltes coses més que anirem descobrint!

Però, sobretot, no us preocupeu. Qualsevol dubte que tingueu em tindreu per ajudar-vos i segur que entre tots ens en sortim. Perquè… es tracta d’aprendre!

2. Continguts a treballar

- “SOC UN COREÒGRAF”

En aquest tema descobrirem les infinites possibilitats comunicatives del nostre cos en moviment. Explorarem una gran quantitat de ritmes i, com a producte final, haurem de  crear i enviar un vídeo amb una proposta de coreografia.

Imatge d’ OpenClipart-Vectors  a Pixabay

- “INICIACIÓ ALS ESPORTS I LES SEVES HABILITATS”

A qui no li agraden els esports? En aquest tema treballarem el domini del propi cos, millorarem les nostres habilitats coordinatives mitjançant exercicis de tècnica i també practicarem els valors d’esforç i constància. Per últim, haurem de crear i enviar un vídeo on haureu de demostrar totes aquelles habilitats i destreses que hem estat treballant durant aquest tema.

Imatges d’ OpenClipart-Vectors , de Clker-Free-Vector-Images i de tofudaisuki a Pixabay

3. Elements del curs del Moodle

El curs està estructurat en dues columnes. A la columna de l'esquerra tens diversos blocs, has d'estar atent al bloc Calendari on veuràs els esdeveniments del curs (inici, de temes, lliurament de tasques,...) amb les dates implicades, i també cal que vigilis el bloc Progrés de la Compleció on pots veure les activitats que ja tens fetes i les que tens pendents.

A la columna de la dreta o part central del curs trobaràs, en primer lloc, un apartat General on tens un fòrum d'avisos i notícies del qual has d'estar pendent per les informacions globals del curs que es comuniquin. Després, un parell de fòrums més: Dubtes del curs on pots plantejar els teus dubtes i resoldre els dubtes dels companys; i el fòrum Consultes individuals on plantejar qüestions personals al professor/a que només tu i ell podreu veure.

Segueix aquesta part central amb un bloc per a cada tema.

Dins de cada tema trobaràs una breu introducció i dos apartats, un primer apartat de Recursos amb els continguts del tema explicats i altres materials (enllaços, documents, elements multimèdia,...) que et puguin ser útils. I un segon apartat d'Activitats on tindràs les activitats que has de  desenvolupar.