Title: 2.5. Som hàbils amb el floret
Course: Educació Física 6è Primària 1r T > Section: TEMA 2

Ara que tenim el nostre floret, ja podem treballar les nostres habilitats amb ell! És important practicar moltes vegades els moviments i cops per obtenir-ne un bon domini.

Començarem amb 5 aspectes generals a tenir en compte:

- La guàrdia: És la posició que permet al tirador estar en tot moment disposat a l'atac i la defensa. El peu del braç armat es col·loca davant; el peu del darrere es col·loca separat aproximadament a l'amplada d'espatlles en angle recte amb relació al primer. Les cames es mantindran flexionades. El genoll de la cama davantera caurà sobre el seu taló, mentre que el genoll de la cama posterior caurà sobre la punta del seu peu.

Imatges d'Esgrima Inefc

- Marxar: És un desplaçament endavant fet a partir de la posició bàsica de guàrdia. Comença amb el desplaçament del peu davanter recolzant només el taló. Després al mateix temps que es recolza la planta del peu davanter s'aproxima el del darrera. El tronc romandrà vertical, mantenint la naturalitat dels moviments.

Imatge i vídeo d'Esgrima Inefc

- Retrocés: És un desplaçament cap enrere fet a partir de la posició bàsica de guàrdia. Des de posició de guàrdia, portar el peu endarrerit cap enrere, estirant lleugerament, amb el peu arran de terra, mentre s'estira la cama avançada. Caient sobre el taló endarrerit en l'aterratge, recuperar cap enrere la cama avançada i retornem a la posició de guàrdia. El tronc romandrà vertical, mantenint la naturalitat dels moviments.

Imatge i vídeo d'Esgrima Inefc

- Fons: És el desplaçament més comú per tocar al rival. Comença amb l'extensió completa del braç armat, continua amb l'elevació del peu davanter donant un cop de peu enèrgic fins estirar completament la cama, i finalitza amb l'extensió de la cama del darrere buscant la màxima velocitat d'execució. Per últim farem una projecció del braç no armat, per aconseguir major impuls cap endavant i equilibrar el cos. La presa de contacte del peu davanter amb el sòl ha de ser pel taló i en la línia base.

Imatge i vídeo d'Esgrima Inefc

- Fletxa: Consisteix en realitzar un desequilibri del cos cap endavant, deixant caure el pes sobre la cama avançada, romanent aquesta flexionada. Quan el cos caurà, impulsar fortament cap endavant amb la cama avançada. El braç armat en línia amb la fulla, completament estirat, apunta cap a l'objectiu. Finalment, per evitar la caiguda, la cama anteriorment endarrerida, ocuparà una posició avançada; per recuperar l'equilibri.

Imatge i vídeo d'Esgrima Inefc

Ara que ja ens hem familiaritzat amb alguns moviments bàsics, continuarem treballant aspectes més complexos com són les accions ofensives i contraofensives:

- ATAC SIMPLE DIRECTE: Acció ofensiva inicial executada en un sol temps d'esgrima i que es desenvolupa en una sola línia. També anomenat cop recte.

Imatge i vídeo d'Esgrima Inefc

- ATAC SIMPLE INDIRECTE: Acció ofensiva inicial executada en un sol temps d'esgrima i que comencen en una línia i acaben en una altra diferent.

Imatge i vídeo d'Esgrima Inefc

- RESPOSTA: Acció ofensiva executada després d'aturar un atac.

Vídeo d'Esgrima Inefc

- CONTRARESPOSTA: És l'acció ofensiva immediata que ve després d'haver aturat una resposta o una altra contraresposta.

Vídeo d'Esgrima Inefc

- CONTRAATAC: Són aquelles accions ofensives executades sobre l'atac advers intentant fer-lo fracassar, bé anticipant-se a la seva fi o evitant el tocat directament.

Vídeo d'Esgrima Inefc

- CONTINUACIÓ: Consisteix en una segona acció ofensiva immediatament executada després de la primera.

Vídeo d'Esgrima Inefc

TRAMESA 2.5

Has de gravar-te realitzant diferents moviments amb el floret que hagis après. Quants més mostris millor s'hi veurà el teu domini.

El vídeo ha de tenir una durada màxima de 2 minuts.

Grading form:

RÚBRICA HABILITATS AMB EL FLORET

CA9

- Fa una activitat motriu i en acabar és capaç d’elaborar estratègies de millora.
- Fa una activitat motriu i en acabar és capaç de detectar encerts i errades i raonar per quin motiu s’han produït.
- Fa una activitat motriu i en acabar és capaç de detectar encerts i errades.
- Fa una activitat motriu i en acabar és incapaç de detectar encerts i errades.
CA9

- Explicita i verbalitza de manera coherent i ordenada les sensacions i emocions generades durant l’activitat física.
- Verbalitza algunes emocions i sentiments generats durant l’activitat física.
- Manifesta sensacions espontànies del que va experimentant en el decurs de la pràctica d’activitats físiques.
- No manifesta sensacions espontànies del que va experimentant en el decurs de la pràctica d’activitats físiques.
CA3

- Fa de manera fluida combinació de tot tipus de moviments.
- Combina diferents moviments amb naturalitat i facilitat.
- Fa moviments amb naturalitat i facilitat.
- Fa moviments forçats i amb dificultat.
CA3

- Coordina diferents moviments per fer una acció de manera eficient.
- Coordina diferents moviments per fer una acció de manera eficaç.
- Utilitza diferents moviments per fer una acció de manera eficaç.
- No combina diferents moviments per fer una acció de manera eficaç.
CA2

- Reconeix els beneficis que comporta fer exercicis d’escalfament o d’estiraments per a la pràctica d’una activitat física determinada.
- Decideix quins són els exercicis d’escalfament i d’estiraments adients a l’activitat física que ha de dur a terme, si escau.
- Fa els exercicis d’escalfament i d’estiraments adequats a l’activitat física que ha de dur a terme segons una pauta determinada, si escau.
- No fa els exercicis d’escalfament i d’estiraments adequats a l’activitat física que ha de dur a terme.